སྐོར་བྲོ་ནི་བོད་ཀྱི་རིག་གནས་སྒྱུ་རྩལ་ཁྲོད་གཟི་འོད་ལམ་ལམ་འཕྲོ་བའི་མུ་ཏིག་ཅིག་ཡིན་ལ།མི་རིགས་ཞབས་བྲོ་ཡི་རིགས་ཆེན་པོ་ཞིག་ཀྱང་ཡིན།དེ་ནི་དུས་སྟོན་སྐབས་དང་གཉེན་སྟོན།ཁང་སྟོན།གནས་མཇལ།ལོ་ལེགས་བྱུང་རྗེས།དེ་མིན་འདུ་ཚོགས་སྐབས་བཅས་ཀྱི་འདུ་ཚོགས་གང་ཡིན་རུང་སྒོར་སྒོར་བྱས་ཏེ་འཁྲབ་བཞིན་པའི་ཞབས་བྲོ་ཞིག་རེད།དེ་ཡང་ཁྲོ་ཆུའི་སྐོར་བྲོ་ནི་ཁྲོ་ཆུ་ས་ཁུལ་དུ་དར་ཁྱབ་ཆེ་བའི་རྒྱལ་རོང་སྐོར་བྲོའི་ནང་གི་ཆེས་ཚབ་མཚོན་རང་བཞིན་ལྡན་པའི་རིགས་ཤིག་ཡིན་ལ།གནའ་བོའི་ཤར་རྒྱལ་མོ་ཚ་བ་རོང་གི་གོམས་སྲོལ་རྒྱུན་འཛིན་བྱས་ཡོད།གཞན་ཐུན་མིན་གྱི་རྒྱན་གོས་དང་ཞབས་བྲོ།རོལ་དབྱངས་བཅས་ཀྱིས་ཁྲོ་ཆུ་ས་ཆའི་ཐུན་མིན་གྱི་ཁྱད་ཆོས་གྲུབ་ཡོད་པས།གནའ་ནས་ད་བར།ཡུལ་དེ་གའི་མང་ཚོགས་ཀྱིས་དགའ་བསུ་ཆེན་པོ་བྱེད་བཞིན་འདུག